Kemotroof
Kemotroof on organism, kes peamise energiaallikana kasutab toiduga saadavate ainete keemiliste sidemete energiat, neid aineid oksüdeerides. (Alternatiivne võimalus on fototroofia, mil kasutatakse valgusenergiat.) Kui seejuures oksüdeeritav aine ehk elektronidoonor on anorgaaniline, siis on ühtlasi tegu litotroofiaga (kemolitotroofia), kui aga energiaallikaks olev aine on orgaaniline, siis organotroofiaga (kemoorganotroofia). Kõik loomad ja seened on kemotroofid, samuti suur osa baktereid ning osa protiste.